Τέσσερα άτομα, με καλυμμένα τα χαρακτηριστικά του προσώπου τους, επιτέθηκαν με βαριοπούλες σε λεωφορείο του ΟΑΣΑ, στο Γαλάτσι.

Oι δράστες στις 5.40 τα ξημερώματα, κρατώντας βαριοπούλες στα χέρια τους, ακινητοποίησαν το λεωφορείο στη συμβολή της λεωφόρου Γαλατσίου με τη Δροσοπούλου και άρχισαν να χτυπούν την μπροστινή πόρτα, με αποτέλεσμα να τη σπάσουν.

Δεν υπήρξε τραυματισμός του οδηγού ή κάποιου επιβάτη.

Αμέσως μετά, οι άγνωστοι τράπηκαν σε φυγή, ενώ η αστυνομία πραγματοποιεί έρευνες για τον εντοπισμό και τη σύλληψή τους.